Elin Sogn

Elin Siobhan Sogn (født 1971) er en norsk skuespiller. 

Sogn er født i Belfast i Nord-Irland. Hun og familien flyttet til Kongsberg da hun var barn. 

Hun begynte sin profesjonelle skuespillerkarriere på Den Nationale Scene i Bergen. Sin scenedebut der hadde hun som den unge jenten i «Nora Scheherazades drømte liv». Etter 3 år i Bergen, flyttet hun til Oslo for å ta rollen som «Julie Anker-Hansen» i såpeserien Hotel Cæsar på TV 2. Etter ha spilt rollen i 4 år, valgte Elin Sogn å ta en pause fra TV-serien for å være med i andre teaterprosjekter. Sogn kom tilbake på settet til Hotel Cæsar i 2005 og var en sentral person i handlingen frem til hun tok mammapermisjon like før sommeren 2009. Karakteren hennes, Julie, reiste da til Paris. Sogn returnerte til settet våren 2010, og ble gradvis mer med i serien igjen.

Sommeren 2007 og 2008 var hun med på et utendørs sommerteater på Kongsberg, Gjeterbarna og huldras hemmelighet. Der hadde Sogn rollen som huldra. I 2017spilte hun hovedrollen i Sommermusicalen "Den Gode Hensigt" i Svelvik, med musikk og tekst av Christin Grilstad Prøis og regi av Ole Christian Øen.

Sogn utdannet seg til IT-ingeniør og er ansatt i Kongsberg Gruppen.

 Referanser 

 Eksterne lenker 


Kategori:Norske skuespillere
Kategori:Norske ingeniører
Kategori:Skuespillere ved Den Nationale Scene
Kategori:71 grader nord kjendis-deltakere
Kategori:Personer fra Belfast
Kategori:Personer fra Kongsvinger kommune